දඹුල්ල හා අවට ප්‍රදේශවල පදිංචි බොහෝ දෙනෙකුගේ ශරීර අභ්‍යන්තරයේ පණු විශේෂයක් සැත්කම්වලින් ඉවත් කර ඇතැයි වාර්තා වනවා.දැනටමත් විසි දෙනෙකුගේ පනුවන් ඉවත් කර ඇතැයි සඳහන්.දඹුල්ල ප්‍රදේශිය පදිංචි පුද්ගලයන්  විසි දෙනකුගේ පමණ මේ වනවිට ශරීරයේ අභ්‍යන්තරයේ  ජීවත්වූ පණුවන් විශේෂයක් සැත්කම් මගින් ඉවත් කර ඇතැයි දඹුල්ල මූලික රෝහලේ වෛද්‍යවරු කියා සිටියා.අද (26) මෙලෙස කුඩා දරුවන් දෙදෙනෙකුගේ පණුවන් ඉවත් කිරීමේ සාර්ථක ශල්‍ය කර්මය විශේෂඥ ශල්‍ය වෛද්‍ය  අජිත් අර්ථනායක ඇතුළු වෛද්‍ය කණ්ඩායමක් විසින් සිදු කරනු ලැබුවා.මෙසේ ශරීරගතවන පණුවන් අඟල් 3 අඟල් 4 අඟල් 5 දී දිගැටි සුදු පැහැති පණු විශේෂයක් බව වෛද්‍යවරු වැඩිදුරටත් පෙන්වා දෙනවා.ශරීරයේ විවිධ ස්ථාන වල අභ්‍යන්තරයේ කෝෂ සාදා ගෙන මෙම පණුවන් ජීවත්වන බව පරීක්ෂණවලදී හෙළිවී තිබෙනවා.වීශේෂයෙන්ම කුඩා දරුවන්ට පණු විශේෂයට ද ගොදුරු වී ඇති බව වෛද්‍යවරු කියා සිටියා.විශේෂඥ ශල්‍ය වෛද්‍ය අජිත් අර්ථනායක සඳහන් කර සිටියේ ගෘහස්ථ සතුන්ගෙන් මෙම පණු විශේෂය බොහෝ දුරට ශරීරගත විය හැකි බවත් මදුරු විශේෂයක් මඟින් මෙම පනුවා මිනිසුන්ට ශරීරගත වීමේ වැඩි ප්‍රවණතාවක් පවතින බවයි.